4.B- 23. in 24.3.2020

Lep pozdravček!

Za uvod v uro si izberi katerokoli opevalno vajo, ki se jo spomniš in jo izvedi, nato pa si iz pesmarice, ki je v učbeniku izberi svojo najljubšo pesem in jo zapoj tako, da se ob petju smehljaš.

Katero poštevanko poznaš? Morda An, ban, pet podgan. Ali lahko ob izgovarjanju besedila šteješ prva, druga ali prva, druga, tretja. Izštevanka je dvodobna. Če ti gre, poizkusi to izštevanko samostojno zapisati s tonskimi trajanji. Naj ti pomagam- izštevanka vsebuje le osminke in četrtinke. Če ti notni zapis nikakor ne gre, nič hudega. Lahko si izbereš drugo izštevanko, pomembno je, da poskusiš uganit tonska trajanja v njej ter ali je takt dvo, tri ali štiridoben. Če je to zate pretežko, ni problema. Poglej si pesem na strani 68. Je v dvočetrtinskem taktu. Preštej dobe v vsakem taktu, nato preštej koliko četrtink in osmink vsebuje pesem. Nato v 20 za 20 za vajo napiši nekaj osmink in nekaj četrtink ter 3x napiši po vrsti tonske višine: DO-RE-MI-FA-SO-LA.

Sedaj si samostojno izberi pesmi iz pesmarice, jih analiziraj (kakšen je izvor, katera vrsta glasbe je, kakšen je taktovski način, koliko je kitic, poimenuj zadnji znak, kateri ton v 1.vrsti je najkrajši, kateri najdaljši, kolikokrat se pojavijo posamezni toni: DO-RE-MI-FA-SO-LA. Nato analizirano pesem obvezno zapoj tako, da se zraven spremljaš s kuhinjskimi glasbili (pokrovke, kuhalnice, kozarci…).

Če ti je še do petja, pritegni domače, da zapojejo in se ob petju zabavajo s teboj.

Dela je dovolj za oba dneva, zato si ga samostojno razporedi tako, kot ti odgovarja.

Veliko se smej in dobro se imej!

Lep dan še naprej!

Matejka